**Zapisnik sa 14. sjednice Školskog odbora koja je održana elektroničkim putem od utorka, 23.1. 2024. godine u 9,30 sati, do srijede, 24.01. 2024. godine u 12,00 sati**

**Nazočni:** Silvija Jeromela Obrovac, Matea Stanić, Viviana Kozina, Jasmina Bratičić, Ljiljana Matijaš, Goran Doblanović, Igor Macan.

**DNEVNI RED:**

1. Usvajanje zapisnika s prethodne sjednice Školskog odbora
2. Aneks ugovora pomoćnika u nastavi zbog povećanja satnice
3. **Usvajanje zapisnika s prethodne sjednice Školskog odbora**

Na prethodnoj sjednici Školskog odbora održanoj 28.12.2023. godine članovi Školskog odbora dali su suglasnost za usvajanje Financijskog plana za 2024. godinu, s projekcijom na 2025. i 2026. godinu. Također, usvojen je i Plan nabave za 2024. godinu.

1. **Aneks ugovora pomoćnika u nastavi zbog povećanja satnice**

17.01. 2024. godine Škola je dobila obavijest od strane Istarske županije da od 01. siječnja 2024. godine satnica pomoćnika u nastavi u školama kojima je osnivač Istarska županija iznosi 5,30 eura neto, odnosno 6,63 eura bruto 1( sa uvećanjem za 0,5% za svaku navršenu godinu radnog staža).

Povećana satnica obračunava se na plaći za siječanj 2024. godine koja se isplaćuje u veljači 2024. godine.

Iz gore navedenih razloga, uz prethodnu suglasnost Školskog odbora, potrebno je sklopiti Aneks ugovora sa novim satnicama, te su članovi Školskog odbora dali suglasnost za sklapanje Aneksa ugovora pomoćnika u nastavi u našoj Školi.

Zapisničar:

Jasmina Bratičić

Svetvinčenat, 24.01.2024. godine.

KLASA:600-03/24-01/1

URBROJ:2168-7-01/2-24-2